SALBUESPENEKO  NEURRIAK  ALTXATU 

ASKAPEN  PROZESUAN  AURRERA 

Sumindurik  asaldatu  gara.  Josu  Uribetxebarria  kidearen  muturreko  egoerak 
asaldarazi  gaitu.  Oinarrizko  eskubidea  ezagutzeko,  askatasunarena,  bere  egoera  larria 
mugara  eraman  behar  izan  du.  Josuren  jokabideak  harrotasunez  betetzen  gaituen 
bezala,  Gobernu  espainolaren  jarrera  miserableak  gure  salaketa  bortitzena  merezi  du. 
Auziak  egoera  orokorra  islatzen  du  eta  egoera  horri  erantzun  diogu  espetxe  orotako 
protestaldiarekin. 

Izan  ere,  Ezker  Abertzaleak  bere  estrategia  politikoa  berritu  duela  hilabete 
luzeak  pasatu  dira,  ibilmolde  demokratiko  hutsean  egindako  ibilbidea.  EPPK-k 
atxikimendu  zuzen  eta  zalantzarik  gabekoa  eskaini  dio  norabideari,  posizio  politiko 
berrian  barna  hilabete  batzuk  ere  igaro  ditugularik. 

Gure  Herria  preso  duten  bi  estatuek  aldiz,  inolako  posizionamendu  eta  pausu 
politiko  berririk  ez  dute  gauzatu,  Euskal  Herrian,  estatu  bion  lurraldeetan  eta  baita 
nazioartetik  ere  hala  egin  dezaten  ahotsak  gero  eta  hedatuagoak  izan  arren.  Aide 
guztietan  hainbeste  sufrikario  sortu  duen  gatazka  politikoa  bera  abertzaleon  imaginario 
kolektiboaren  asmakizuna  bailitzan  dihardute  arinkeria  eta  harrokeria  handiz. 
Gatazkaren  gako  politikoak  enoratzen  eta  haren  ondorioak  manipulatzen.  Zertan  ari 
dira  nazioarteko  begien  ulertezintasunaren  aurrean? 

Ez  gara  gu  izango  maltzurkeria  horietan  eroriko  garenak.  Sufrimenduaz  eta 
minaz  ezagutza  zabala  dugu  eta  inori  ez  diogu  desiratzen.  ETAn  aritu  eta  gure 
Kolektiboaren  parte  diren  kideek  seguruenik  ongi  asko  ezagutzen  dute  atal  hau, 
norberaren  mina  eta  besteri  sortutakoa.  Zama  pertsonal  handia  da  daramaguna 
adierazpen  anker,  faltsu  eta  manipulatzaileei  erreparatzeko.  Sufrimendu  eta  min 
gehiago  ez  egoteko  gako  politikoari  heltzea  baino  ez  dago.  Ezker  Abertzaleak  ausarki 
irekitako  bideen  aurrean  estatuek  entzungor,  temati  eta  beldurti  dihardute  baina  aukera 
saihesten  ezingo  dute  denbora  askoz  gehiago  eman,  interes  propiotik  goiz  ala 
berantago  heldu  beharko  diotelako  aferaren  muinari.  Izan  dadin  inori  kalte  gehiago 
eragin  aintzin! 

Espainia  eta  Frantziari,  iraganeko  eskemetan  jarraitzeko  temakeria  amaitu  zaie. 
Krisi  ekonomiko-politikoak,  salbuespen  egoeratik  aukera  politiko  berrien  eskenatokira 
igarotzeko  abagunea  eskaintzen  digu.  Arrazoia  eta  demokrazia  inposatzen  dira,  euskal 
herritarren  exijentzien  formarekin  izan  ala  Estrasburgoko  erabaki  eta  aginduaren  'lege- 
zamarekin'  izan.  Zentzuzko  bideari  ekiteko  garaizdabiltza,  egoera  politikoa  jasangaitza 
bilakatzen  ari  badira  ere. 

Prozesu  Demokratikoak  bultzada,  urrats  eta  ekimen  ausartak  behar  ditu.  Euskal 
preso  politikoon  egunotako  mobilizazio  orokorrak,  protesta  eta  baraualdiak,  norabide 


garbia  erakusten  du.  Europak  espetxe  politika  kriminalaren  denbora  amaitu  dela 
agindu  du.  Espetxe  politika  pitzatzen  hasi  da.  Salbuespeneko  neurrien  garaia  amaitu 
da.  Sakabanaketaren  bizitza  agortu  da,  Euskal  Herrian  elkartu  behar  gaituzte 
prozesuari  gure  ekarpena  egiteko.  Amaieraren  hasieran  gaude,  ez  horregatik  garai 
erraz  eta  xamurretan,  borroka  garaia  da  eta  lortuko  dugu!  Orain  berehala  bahituak 
dituzten  kide  guztiak  kaleratu  behar  dituzte:  doktrinapean  espetxealdia  luzatu  dieten 
kideak,  kondizionalean  direnak,  eta  noski  gaixo  larri  ditugun  kide  guztiak  etxeratu 
behar  ditugu.  Espetxeak  hustu  eta  plazak  bete  arte! 

Josuk  kaleratua  behar  du  duintasunez  bizitzeko,  kaleratua  behar  zukeen 
aspaldidanik.  Hire  tinkotasun  eta  samurtasuna  barman  zeramazkiagu,  biziko  haiz 
gurekin  betirako!  Animo  Josu,  senide  eta  lagunei!  Animo  Inaki  Erro  kideari  ere  ama 
zendu  berriari  azken  agurra  emateko  ekarri-eraman  krudela  izan  baitu  gaixorik  izanda. 

Ezin  aipatu  gabe  utzi  Mikel  Egibar  kidearen  senideek  bisitatik  bueltan  izandako 
istripu  larria,  zeinaren  ondorioz  oso  larriki  zaurituak  izan  baitira  emazte  eta  seme- 
alabak.  Senideentzat  sakabanaketa  heriotza  korridore  izaten  jarraitzen  duela  oroitarazi 
digun  istripua.  Gure  adore  handiena  ere  Mikeli  eta  haren  senideei! 

Azkenik  txaloa  zuzendu  nahi  diogu  gurekin  batera  protestaldi  honetan  aldez 
edo  moldez  parte  hartzen  ah  zareten  herritar  orori,  izan  baraurik  ala  kateaturik! 

Euskal  Presoak  Euskal  Herrira,  amnistia-autodeterminazioa!! 

